**Overvejelser om borgerinddragelse**

|  |
| --- |
| **Hvornår har I behov for borgernes og andre eksterne perspektiver i netværksarbejdet?** Skal I f.eks. bruge borgerperspektivet til at se problemer på en ny måde for at nytænke? Skal borgerperspektivet bruges til at generere idéer, eller skal der gives feedback, når netværkets idéer testes? |
| **Hvilke borgere skal I have med?** Hvem er jeres målgruppe/-grupper? Har I overvejet, om der er indirekte målgrupper? Er det nogle enkelte I skal inddrage eller flere? Skal I inddrage forskellige personer på forskellige tidspunkter? |
| **Hvordan skal I have borgerne med?** Skal I f.eks. have borgere som deltagere i netværket (i så fald hvem og hvornår?), skal I have borgerperspektivet med gennem interviews, observation, borgerworkshop, en kombination eller noget helt andet? (Se evt. metodekataloget hvor du kan finde mere om metoderne til at inddrage borgere og eksterne aktører) |
| **Hvordan** **kontakter I borgerne?** Med udgangspunkt i hvordan og hvem I skal have med, kan I overveje, hvilke kontaktkanaler I skal bruge? Skal I invitere bredt eller tage personlig kontakt? Hvordan undgår I, kun at få fat i tordenskjoldssoldater, eller er det dem, I skal have fat i? Hvordan kan I engagere borgerne i jeres kontakt og gøre netværket og temaet konkret og vedkommende for borgerne? |
| **Hvordan vil I sikre, at borgernes bidrag indarbejdes i netværkets beslutninger?** Overvej f.eks. hvordan I bruger borgerperspektivet, så det ikke bliver tom viden, men sættes i spil i netværksarbejdet. Skal I hænge citater og billeder op på væggen, afspille videoklip med borgere eller have fokus på at borgerne får indflydelse som netværksdeltagere? |
| *Husk at eksplicitere og dokumentere jeres overvejelser – det kan både hjælpe med at kvalificere dem og skabe grundlag for jeres evaluering.* |